als_Latn dik_Latn tur_Latn
VENDIM
Nr. 22, datë 18.4.2016
PËR MIRATIMIN E FINANCIMIT PËR VITIN 2016, PËR DISA PROJEKTE NË VAZHDIM TË GRANTIT “INFRASTRUKTURA VENDORE DHE RAJONALE”, PROGRAMI I ZHVILLIMIT VENDOR DHE RAJONAL, SHTYLLA I
Në mbështetje të nenit 100 të Kushtetutës, të nenit 15, të aneksit 3, të ligjit nr. 147/2015, “Për buxhetin e vitit 2016”, Komiteti për Zhvillimin e Rajoneve
VENDOSI:
1. Miratimin e financimit për vitin 2016, për disa projekte në vazhdim me cikël financimi 2015–2016, për grantin “infrastruktura vendore dhe rajonale”, programi i zhvillimit vendor dhe rajonal, shtylla I, sipas tabelës 1, bashkëlidhur këtij vendimi.
2. Fondi i përftuar nga diferenca midis vlerës së projektit, miratuar sipas vendimeve të Komitetit për Zhvillimin e Rajoneve dhe vlerës
së kontratës, pas nënshkrimit të kontratës, për projektet me cikël financimi 2015–2016, sipas pikës 1 të këtij vendimi, i shtohet portofolit të grantit “Infrastruktura vendore dhe rajonale”, Programi i Zhvillimit Vendor dhe Rajonal, shtylla I, për vitin 2016. Ky fond shpërndahet për financimin e projekteve të thirrjes II, për vitin 2016, të grantit për infrastrukturën vendore dhe rajonale.
3. Ngarkohen ministri i Zhvillimit Urban dhe ministri i Financave, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYETARI
Niko Peleshi
als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn